# Manual de l'enregistrador de so (versió 2.5)

## Introducció

L'enregistrador de so us permet enregistrar i reproduir fitxers de so `.flac`, `.ogg` (àudio OGG o `.oga`) i `.wav`.

## Inici

Podeu iniciar l'enregistrador de so de les maneres següents:

Menú Aplicacions

- Trieu l'element del menú So i vídeo Enregistrador de so.

Línia d'ordres

- Executeu l'ordre següent: `gnome-sound-recorder`

En iniciar l'enregistrador de so es mostrarà la finestra següent.

### Finestra de l'enregistrador de so

Mostra la finestra principal de l'enregistrador de so. Conté una barra de menú, una barra d'eines, una barra de progrés i una barra d'estat.

## Utilització

### Per a iniciar un enregistrament nou

Per a iniciar una sessió d'enregistrament nova, realitzeu els passos següents:

1. Seleccioneu Fitxer Nou.

2. Utilitzeu la llista desplegable Anomena i enregistra per a seleccionar una de les opcions d'enregistrament següents:

   - Qualitat de CD, sense pèrdua

   - Qualitat de CD, amb pèrdua

   - Veu

3. Per a iniciar l'enregistrament, seleccioneu Control Enregistra.

4. Per a aturar l'enregistrament, seleccioneu Control Atura.

5. Per a reproduir l'enregistrament, seleccioneu Control Reprodueix.

6. Per a executar el control del volum, seleccioneu Fitxer Obre el control de volum.

7. Per a desar l'enregistrament, seleccioneu Fitxer Anomena i desa i introduïu el nom del fitxer de so.

### Per a reproduir un fitxer de so

Per a reproduir un fitxer de so, seleccioneu Fitxer Obre. Seleccioneu un fitxer de so en el diàleg Obre un fitxer i feu clic a Obre. L'enregistrador de so mostra la duració del fitxer en minuts i segons sota la barra de progrés. Per a reproduir el fitxer, seleccioneu Control Reprodueix. L'indicador de la barra de progrés es mou al llarg de la barra de progrés mentre es reprodueix el fitxer de so.

### Per a mostrar les propietats del fitxer

Per a mostrar les propietats del fitxer, seleccioneu Fitxer Propietats. L'enregistrador de so mostra la informació següent del fitxer:

Informació sobre el fitxer

- La Carpeta mostra el nom de la carpeta on està ubicat el fitxer.

  El Nom del fitxer mostra el nom del fitxer.

  La Mida del fitxer mostra la mida del fitxer.

Informació sobre l'àudio

- La Durada del fitxer mostra la durada de les dades d'àudio en el fitxer.

  El Nombre de canals mostra el nombre de canals on s'han enregistrat les dades d'àudio.

  El Ritme de mostreig mostra el ritme de mostreig a la que s'han enregistrat les dades d'àudio.

  El Ritme de bit mostra el ritme de bit a la que s'han enregistrat les dades d'àudio.