# Έλεγχος έντασης ήχου του GNOME. Εγχειρίδιο V2.1

## Εισαγωγή

Η εφαρμογή Έλεγχος έντασης ήχου του GNOME είναι ένας μίκτης ήχου που σας επιτρέπει να κάνετε μίξη με κάρτες ήχου 2 καναλιών.

## Ξεκινώντας

### Εκκίνηση της εφαρμογής «Έλεγχος έντασης ήχου του GNOME»

Μπορείτε να εκκινήσετε την εφαρμογή «Έλεγχος έντασης ήχου του GNOME» με τους παρακάτω τρόπους:

Μενού Εφαρμογές

- Επιλέξτε Ήχος & Βίντεο Έλεγχος έντασης ήχου.

Γραμμή εντολών

- Εκτελέστε την εντολή: `gnome-volume-control`

### Κατά την εκκίνηση του ελέγχου έντασης ήχου του GNOME

Στην εκκίνηση της εφαρμογής «Έλεγχος έντασης ήχου του GNOME», προβάλλεται το εξής παράθυρο:

#### Παράθυρο του ελέγχου έντασης ήχου

Εμφανίζει το κύριο παράθυρο του ελέγχου έντασης ήχου.

Το παράθυρο του ελέγχου έντασης ήχου περιέχει τα εξής στοιχεία:

Γραμμή μενού

- Τα αναπτυσσόμενα μενού στην γραμμή μενού περιέχουν όλες τις εντολές που χρειάζονται για να εργαστείτε με την εφαρμογή Έλεγχος έντασης ήχου του GNOME.

Περιοχή προβολής

- Η περιοχή προβολής περιέχει τους ρυθμιστές καναλιών και σχετικές επιλογές για διάφορους μίκτες, οι ρυθμιστές σας επιτρέπουν να ελέγχετε την ένταση σε αυτούς τους μίκτες.

  Ο Έλεγχος έντασης ήχου του GNOME διαμορφώνει την περιοχή προβολής δυναμικά, με βάση τις λειτουργίες που υποστηρίζει η κάρτα ήχου. Οι μίκτες που προβάλλονται στο παράθυρο της εφαρμογής Έλεγχος έντασης ήχου του GNOME στην δική σας εγκατάσταση μπορεί να διαφέρουν από αυτούς που εμφανίζονται στην εικόνα 1.

## Χρήση

### Αλλαγή έντασης σε μίκτη

Για να αλλάξετε την ένταση ενός μίκτη, χρησιμοποιήστε τους ρυθμιστές καναλιών του μίκτη, με τον εξής τρόπο:

- Για να αυξήσετε την ένταση, μετακινήστε τον ρυθμιστή προς τα επάνω.

- Για να μειώσετε την ένταση, μετακινήστε τον ρυθμιστή προς τα κάτω.

### Κλείδωμα καναλιών του μίκτη

Για να κλειδώσετε μαζί το δεξί και αριστερό κανάλι ενός μίκτη, ενεργοποιήστε την επιλογή Κλείδωμα για αυτόν. Όταν κλειδώνετε τα κανάλια του μίκτη, ο Έλεγχος έντασης ήχου του GNOME συνχρονίζει τους δύο ρυθμιστές.

### Σίγαση μίκτη

Για να σιγήσει ένας μίκτης, ενεργοποιήστε την επιλογή Σιγή για αυτόν.

Όταν μετακινείτε τον ρυθμιστή ενός καναλιού σε σιγή, ο Έλεγχος έντασης ήχου του GNOME απενεργοποιεί την επιλογή Σιγή για αυτόν.

### Ορισμός τρέχουσας πηγής ηχογράφησης

Οποιοσδήποτε μίκτης έχει την επιλογή Εγγραφή ήχου μπορεί να είναι πηγή ηχογράφησης.

Για να ορίσετε την τρέχουσα πηγή ηχογράφησης, ενεργοποιήστε την επιλογή Εγγραφή ήχου για αυτόν τον μίκτη.

## Προτιμήσεις

Για να διαμορφώσετε την εφαρμογή Έλεγχος έντασης ήχου του GNOME, επιλέξτε Επεξεργασία Προτιμήσεις.

Ο Έλεγχος έντασης ήχου του GNOME διαμορφώνει τον διάλογο Προτιμήσεις ελέγχου έντασης ήχου δυναμικά, με βάση τις λειτουργίες που υποστηρίζει η κάρτα ήχου σας.

Χρησιμοποιήστε τις επιλογές στην στήλη Επιλογή των μικτών που θα είναι ορατοί για να επιλέξετε τους μίκτες που θα προβάλλονται στο κύριο παράθυρο της εφαρμογής Έλεγχος έντασης ήχου του GNOME.

vol

- Ενεργοποιήστε αυτή την επιλογή για προβάλετε τους ρυθμιστές που ελέγχουν την κύρια ρύθμιση ήχου.

pcm

- Ενεργοποιήστε αυτή την επιλογή για να προβάλετε τους ρυθμιστές που ελέγχουν τα αρχεία wave.

speaker

- Ενεργοποιήστε αυτή την επιλογή για να προβάλετε τους ρυθμιστές που ελέγχουν την σύνδεση εξόδου για τα ηχεία.

line

- Ενεργοποιήστε αυτή την επιλογή για να προβάλετε τους ρυθμιστές που ελέγχουν την είσοδο γραμμής στην κάρτα ήχου, αν η κάρτα έχει είσοδο γραμμής.

mic

- Ενεργοποιήστε αυτή την επιλογή για να προβάλετε τους ρυθμιστές που ελέγχουν την είσοδο του σήματος από το μικρόφωνο στην κάρτα ήχου.

cd

- Ενεργοποιήστε αυτή την επιλογή για να προβάλετε τους ρυθμιστές που ελέγχουν την ενίσχυση του σήματος εισόδου από την συσκευή αναπαραγωγής CD.

igain

- Ενεργοποιήστε αυτή την επιλογή για να προβάλετε τους ρυθμιστές που ελέγχουν το επίπεδο έντασης της επιλεγμένης συσκευής ηχογράφησης.

line1

- Ενεργοποιήστε αυτή την επιλογή για να προβάλετε τους ρυθμιστές που ελέγχουν την δεύτερη είσοδο γραμμής της κάρτας ήχου, αν η κάρτα έχει δεύτερη είσοδο.

phin

- Ενεργοποιήστε αυτή την επιλογή για να προβάλετε τους ρυθμιστές που ελέγχουν την ένταση της συσκευής phin.

video

- Ενεργοποιήστε αυτή την επιλογή για να προβάλετε τους ρυθμιστές που ελέγχουν την ένταση των συσκευών βίντεο.

Για να αλλάξετε την ετικέτα ενός μίκτη, κάντε διπλό κλικ στο κείμενο στην στήλη Ετικέτα μίκτη, και εισάγετε το νέο κείμενο της ετικέτας.

Για να επαναφέρετε τις ετικέτες των μικτών στις προεπιλεγμένες τους τιμές, κάντε κλικ στο πλήκτρο Επαναφορά ετικετών στις προεπιλεγμένες τιμές.